**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 26 /08/2024**

 **Αριθ. Πρωτ. 16451**

**ΑΠΟΣΠΑΣΜΑ**

# Από το πρακτικό της αριθμ. 29ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **302**

 **Υποβολή μήνυσης – έγκλησης κατ’ αγνώστων για εγκατάλειψη αδέσποτων ζώων στα όρια του Δήμου Λεβαδέων.**

 Στη Λιβαδειά σήμερα 23η Αυγούστου 2024 ημέρα Παρασκευή και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 16066/16-08-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 4 (τέσσερεις) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Παπαβασιλείου Αικατερίνη 1. Καραμάνης Δημήτριος (Πρόεδρος)

 2. Καλλιαντάσης Χρήστος 2. Ταγκαλέγκας Ιωάννης ( τ. μέλος)

 3. Αγνιάδης Παναγιώτης (προσήλθε στο 5ο ΘΗΔ)

 4. Καφρίτσας Δημήτριος (αν/κό μέλος Τουμαρά Βασιλείου)

 5. Μίχας Δημήτριος (Αντιπρόεδρος) Αν και είχε νόμιμα προσκληθεί

 Απόντος του Προέδρου της Δημοτικής Επιτροπής , ο Αντιπρόεδρος αυτής εισηγούμενος το 1ο θέμα της ημερήσιας διάταξης, έθεσε υπόψη των μελών το υπ΄αριθμ. πρωτ. 16036/14-8-2024 έγγραφο του Γραφείου Δημάρχου, στο οποίο αναφέρονται:

 *Ο Δήμος Λεβαδέων αναπτύσσει σειρά δράσεων και καταβάλει μεγάλη προσπάθεια, στην οποία συμμετέχουν και οι εθελοντές φιλόζωοι της περιοχής, προκειμένου να αντιμετωπιστεί με τον καλύτερο δυνατό τρόπο το πρόβλημα των αδέσποτων, που έχει να κάνει τόσο με την φροντίδα τους, όσο και με την ασφάλεια των πολιτών.*

*Οι υπηρεσίες του Δήμου μεριμνούν για τη σίτιση και την πρόσβαση των αδέσποτων σε καθαρό νερό, και τροφή, καθώς και την ιατροφαρμακευτική τους περίθαλψη.*

*Έχει διαπιστωθεί όμως ότι στα όρια του Δήμου Λεβαδέων εμφανίζονται συνεχώς νέα αδέσποτα. Συγκεκριμένα, μετά από καταγγελία δημότη μας και μετά από επιτόπιο έλεγχο του αρμόδιου Αντιδημάρχου κ. Δημητρίου Καφρίτσα, διαπιστώσαμε ότι στην περιοχή “Τουρκοπούλα” Τσουκαλάδων, στις δημοτικές εγκαταστάσεις του τένις, στις 8-8-2024, και περί ώρα 15.00 εγκαταλείφθηκαν δύο (2) σκυλιά ενήλικα, με τα σπιτάκια τους. Διαπιστώθηκαν επίσης, επί του χώρου φρέσκα ίχνη από τροχούς φορτηγού αυτοκινήτου.*

*Εκ των ανωτέρω συντρέχουν οι προϋποθέσεις υποβολής μήνυσης – έγκλησης κατ’ αγνώστων για εγκατάλειψη αδέσποτων ζώων στα όρια του Δήμου Λεβαδέων.*

*Λαμβανομένων υπ’ όψιν των ανωτέρω και προκειμένου να υποβληθεί μήνυση – έγκληση στο Α.Τ. Λιβαδειάς, εντός της προθεσμίας του τριμήνου από της τελέσεως της πράξης (8-8-2024) έως τις 7-11-2024 σας διαβιβάζουμε σχέδιο μήνυσης, το οποίο με απόφασή της καλείται η Δημοτική Επιτροπή να εγκρίνει και να δώσει εντολή – πληρεξουσιότητα για να κατατεθεί αρμοδίως από τον Δήμαρχο κ. Δημήτριο Καραμάνη ή τον αρμόδιο Αντιδήμαρχο κ. Δημήτριο Καφρίτσα.*

***ΕΝΩΠΙΟΝ ΤΟΥ κ. ΕΙΣΑΓΓΕΛΕΑ ΠΛΗΜΜΕΛΕΙΟΔΙΚΩΝ ΛΙΒΑΔΕΙΑΣ***

***(ΔΙΑ ΤΟΥ Α.Τ. ΛΙΒΑΔΕΙΑΣ)***

***ΜΗΝΥΣΗ – ΕΓΚΛΗΣΗ***

*Του Δήμου Λεβαδέων, με ΑΦΜ 998016227 ΔΟΥ Λιβαδειάς, που εδρεύει στη Λιβαδειά, Πλ. Λάμπρου Κατσώνη, και εκπροσωπείται νόμιμα από τον Δήμαρχο κ. Δημήτριο Καραμάνη.*

***ΚΑΤΑ***

*Παντός αυτουργού, συναυτουργού και ηθικού αυτουργού αγνώστων σε εμάς, οι οποίοι κατά μόνας ή από κοινού, στις 8-8-2024 και περί ώρα 15.00 στην περιοχή “Τουρκοπούλα” Τσουκαλάδων, πλησίον των δημοτικών εγκαταστάσεων του τέννις, εγκαταλείφθηκαν δύο (2) ενήλικα σκυλιά μαζί με τα σπιτάκια τους. Για το συμβάν έλαβε γνώση ο Δήμαρχος κ. Δημήτριος Καραμάνης καθώς και ο αρμόδιος Αντιδήμαρχος κ. Δημήτριος Καφρίτσας αυθημερόν, μετά από καταγγελία δημότη του Δήμου.*

*Αξιότιμε κ. Εισαγγελεύ*

*Σας γνωστοποιούμε με την παρούσα παράνομες και καταλογιστές πράξεις που τελέσθηκαν από αγνώστους σε εμάς, αυτουργούς, συναυτουργούς και ηθικούς αυτουργούς, οι οποίοι κατά μόνας ή από κοινού, στις 8-8-2024, και περί ώρα 15.00 στην περιοχή “Τουρκοπούλα” Τσουκαλάδων, πλησίον των δημοτικών εγκαταστάσεων του τέννις, εγκαταλείφθηκαν δύο (2) ενήλικα σκυλιά μαζί με τα σπιτάκια τους. Για το συμβάν έλαβε γνώση ο Δήμαρχος κ. Δημήτριος Καραμάνης καθώς και ο αρμόδιος Αντιδήμαρχος κ. Δημήτριος Καφρίτσας αυθημερόν, μετά από καταγγελία δημότη του Δήμου. Διαπιστώθηκαν επίσης, επί του χώρου φρέσκα ίχνη από τροχούς φορτηγού αυτοκινήτου.*

*Επειδή οι εδώ αναφερόμενοι άγνωστοι σε εμάς δράστες προέβησαν στην ανωτέρω αξιόποινη πράξη κατά παράβαση των διατάξεων του Ν. 4830/2021.*

*Επειδή η υπηρεσία μας μέχρι την υποβολή της παρούσας δεν είναι σε θέση να γνωρίζει, παρά τις επανειλημμένες προσπάθειες συλλογής στοιχείων και μαρτυριών, ποιος ή ποιοι διέπραξαν την ως άνω αξιόποινη πράξη.*

*Επειδή η εγκατάλειψη αδέσποτων ζώων θεωρείται κακοποίηση και αποτελεί αυτεπάγγελτα διωκόμενο έγκλημα σύμφωνα με το Ν.4039/2012 και Ν. 4235/2014.*

*Επειδή από την ανωτέρω αξιόποινη πράξη του δράστη ή των δραστών ετρώθη το κύρος και η φήμη των Υπηρεσιών του Δήμου, αφού μικρή ομάδα δημοτών προσπαθεί να αποδώσει την ως άνω αξιόποινη πράξη σε ολιγωρία του Δήμου σχετικά με την προστασία των αδέσποτων ζώων.*

*Επειδή για το λόγο αυτό, δηλώνουμε ότι επιθυμούμε να παρασταθούμε ως πολιτικώς ενάγοντες για την στήριξη του κατηγορητηρίου, με επιφύλαξη των δικαιωμάτων μας, ενώπιον παντός ποινικού Δικαστηρίου που ήθελε αχθεί προς εκδίκαση κάθε φυσικός, ηθικός αυτουργός, ο οποίος ενέχεται στην ανωτέρω αναφερόμενη αξιόποινη πράξη της εγκατάλειψης αδέσποτων ζώων συντροφιάς.*

*Επειδή ο Δήμος παραμένει αταλάντευτος στην καταδίκη και την αντίθεσή του σε οποιοδήποτε περιστατικό κακοποίησης έναντι σε ζώα, συνεχίζοντας έμπρακτα τις προσπάθειές του για την βελτίωση των συνθηκών διαβίωσης των αδέσποτων ζώων και γενικότερα την προστασία τους.*

*Επειδή η ανωτέρω αξιόποινη πράξη διώκεται και τιμωρείται από τις σχετικές διατάξεις του Ν. 4830/2021 και του Ποινικού Κώδικα.*

***ΓΙΑ ΤΟΥΣ ΛΟΓΟΥΣ ΑΥΤΟΥΣ***

*και με ρητή επιφύλαξη κάθε ετέρου νομίμου δικαιώματός μας*

***ΑΙΤΟΥΜΕΘΑ***

*Όπως διενεργηθεί κατεπειγόντως κάθε νόμιμη πράξη από Εσάς, με την κατεπείγουσα κλήση όλων των εμπλεκομένων υπευθύνων των αρμόδιων αρχών και σε κάθε περίπτωση να διερευνηθεί το ως άνω ζήτημα για κάθε τυχόν ποινική ευθύνη εις βάρος των ως άνω παρανόμως ενεργησάντων, αγνώστων σε εμάς, προκαλώντας την εγκατάλειψη των αδέσποτων ζώων.*

*Να τιμωρηθούν παραδειγματικά και να καταδικασθούν ο δράστης ή οι δράστες με την μέγιστη προβλεπόμενη ποινή προς αποφυγή μελλοντικών παρόμοιων αξιόποινων πράξεων.*

*Διορίζουμε Πληρεξούσια Δικηγόρο μας και κατά νόμο αντίκλητό μας και δεκτική επιδόσεως την δικηγόρο της Νομικής υπηρεσίας του Δήμου, Ιωάννα Λάμπρου, κάτοικο εκ της υπηρεσίας της την Λιβαδειά, Πλατεία Λάμπρου Κατσώνη.*

*Ζητάμε να μας χορηγήσετε επικυρωμένο αντίγραφο της παρούσας μήνυσης, έγκλησης.*

*Μάρτυρα προτείνουμε τον:*

*Μαμούρη Λουκά του Γεωργίου και της Σοφίας, κατοίκου Τσουκαλάδων*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το με αριθ. πρωτ. 16036/14-8-2024 έγγραφο του Γραφείου Δημάρχου του Δήμου Λεβαδέων που είχε διανεμηθεί

- Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

 Α) Εγκρίνει το σχέδιο μήνυσης όπως αυτό αναφέρεται στο εισηγητικό της παρούσης, καθώς και την υποβολή μήνυσης- έγκλησης στο Α.Τ. Λιβαδειάς εντός της προθεσμίας του τριμήνου από της τελέσεως της πράξης, ήτοι έως 7-11-2024 , κατά παντός αυτουργού, συναυτουργού και ηθικού αυτουργού αγνώστων σε εμάς, οι οποίοι κατά μόνας ή από κοινού, στις 8-8-2024 και περί ώρα 15.00 στην περιοχή “Τουρκοπούλα” Τσουκαλάδων, πλησίον των δημοτικών εγκαταστάσεων του τένις, εγκατέλειψαν δύο (2) ενήλικα σκυλιά μαζί με τα σπιτάκια τους .

 Β) Εξουσιοδοτεί τον Δήμαρχο κ. Δημήτριο Καραμάνη ή τον αρμόδιο Αντιδήμαρχο κ. Δημήτριο Καφρίτσα προκειμένου να υποβάλουν στο Α.Τ. Λιβαδειάς την ως άνω αναφερόμενη μήνυση .

. **Η παρούσα απόφαση πήρε αριθμό 302/2024.**

Ο ΑΝΤΙΠΡΟΕΔΡΟΣ

 ΔΗΜΗΤΡΙΟΣ ΜΙΧΑΣ

 ΤΑ ΜΕΛΗ

1. Παπαβασιλείου Αικατερίνη

2 Καλλιαντάσης Χρήστος

3. Καφρίτσας Δημήτριος

 .

 ΠΙΣΤΟ ΑΠΟΣΠΑΣΜΑ

 Λιβαδειά 26 -08-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ